Document ID: 32004D0592

KOMISSION PÄÄTÖS,
tehty 23 päivänä heinäkuuta 2004,
Euroopan maatalouden ohjaus- ja tukirahastosta maaseudun kehittämistoimenpiteisiin kaudella 2000-2006 maksettavan tuen ohjeellisesta jaosta jäsenvaltioittain tehdyn päätöksen 1999/659/EY muuttamisesta
(tiedoksiannettu numerolla K(2004) 2837)
(Ainoastaan tanskan-, hollannin-, englannin-, suomen-, ranskan-, saksan-, kreikan-, italian-, portugalin-, espanjan- ja ruotsinkieliset tekstit ovat todistusvoimaiset)
(2004/592/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan maatalouden ohjaus- ja tukirahaston (EMOTR) tuesta maaseudun kehittämiseen ja tiettyjen asetusten muuttamisesta ja kumoamisesta 17 päivänä toukokuuta 1999 annetun neuvoston asetuksen (EY) N:o 1257/1999 (1) ja erityisesti sen 46 artiklan 2 kohdan,
sekä katsoo seuraavaa:
(1)
Komissio määritteli tekemässään päätöksessä 1999/659/EY (2) EMOTR:n tukiosastosta kaudella 2000-2006 osarahoitettavan maaseudun kehittämistuen ohjeellisen jaon jäsenvaltioittain.
(2)
Asetuksen (EY) N:o 1257/1999 46 artiklan 3 kohdan mukaan komissio mukauttaa alustavaa jakoa tosiasiallisten menojen ja jäsenvaltioiden tarkistamien menoarvioiden perusteella ottaen huomioon ohjelman tavoitteet.
(3)
Euroopan maatalouden ohjaus- ja tukirahaston (EMOTR) tuesta maaseudun kehittämiseen annetun neuvoston asetuksen (EY) N:o 1257/1999 soveltamista koskevista yksityiskohtaisista säännöistä huhtikuun 29 päivänä 2004 annetun asetuksen (EY) N:o 817/2004 (3) 57 artiklan 2 kohdan mukaan kyseisen varainhoitovuoden talousarvion hyväksymisestä seuraavan kahden kuukauden kuluessa komissio mukauttaa päätöksessä 1999/659/EY määriteltyjä jäsenvaltioiden alustavia varoja.
(4)
Alustavien varojen mukauttamisessa on otettava huomioon jäsenvaltioiden vuosina 2000-2003 toteutuneet menot sekä vuosia 2004, 2005 ja 2006 koskevat tarkistetut menoarviot, jotka on toimitettu ennen 1 päivää lokakuuta 2003.
(5)
Päätöstä 1999/659/EY on siten muutettava vastaavasti,
ON TEHNYT TÄMÄN PÄÄTÖKSEN:
1 artikla
Korvataan päätöksen 1999/659/EY liite tämän päätöksen liitteellä.
2 artikla
Tämä päätös on osoitettu Belgialle, Tanskalle, Saksalle, Kreikalle, Espanjalle, Ranskalle, Irlannille, Italialle, Luxemburgille, Alankomaille, Itävallalle, Portugalille, Suomelle, Ruotsille ja Yhdistyneelle kuningaskunnalle.
Tehty Brysselissä 23 päivänä heinäkuuta 2004.

Labels: 2
19
6
18
15